stanford-oval/wikipedia huggingface dataset:
Nicumo
Diskografia > Albumit

The End Of Silence (2013)
Storms Arise (2017)
Inertia (2020)
Diskografia > EP:t

Scars and Glassy Eyes (2011)
Close your eyes for good
Diskografia > Singlet

Witch Hunt (2018)
Inhale The Flame (2018)
Who are You (2019)
Tree of Life (2019)
Time Won't Heal (2020)
Same Blood (2020)
Oljokminskin ulus

Oljokminskin ulus eli Oljokminskin piiri (ven. Олёкминский улус (район), Oljokminski ulus (raion), jak. Өлүөхүмэ улууһа, Ölüöĥüme uluuha) on paikallinen itsehallintoalue Sahan tasavallan eteläosassa Lenan yläjuoksun ja tähän laskevan Oljokman ympärillä. Se rajoittuu luoteessa Suntarin, pohjoisessa Verhneviljuiskin, Gornyin ja Hangalassin, idässä Aldanin ja kaakossa Nerjungrin piireihin (uluseihin), etelässä Taka-Baikalian aluepiiriin ja Irkutskin alueeseen, sekä lännessä Lenskin piiriin.
Oljokminskin piirin hallinnollinen keskus on Oljokminskin kaupunki. Piirissä alueella on 24 kuntatason hallintoyksikköä: yksi kaupunki, kaksi taajamaa ja 21 naslegia (maalaiskuntaa). Näissä hallintoyksiköissä on yhteensä 65 asutuskeskusta. Piirin pinta-ala on 166 700 km²; vuonna 1995 sen asukasluku oli 31 700.
Oljokminskin piirin alueella harjoitetaan maanviljelyä, nautakarjan-, hevosten- ja poronkasvatusta sekä metsästystä. Piiri on perustettu vuonna 1930.
Aiheesta muualla

Piirin kartta
Piirin kuvaus Sahan tasavallan portaalissa (venäjäksi)
Piirin historia ja kuvaus Sahan tasavallan portaalissa (venäjäksi)
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Norkko

Harmaalepän (Alnus incana) norkko.
Norkko on pehmeälapakkoinen tähkäntapainen kukinto, jossa on pienet kukat ja joka kukkimisen jälkeen varisee kokonaisena. Norkkoja ovat esimerkiksi useimpien koivukasvien ja pyökkikasvien heimoihin kuuluvien puiden, kuten koivujen, leppien, pyökkien ja tammien kukinnot.
Norkkoja
Olympic Order

Olympic Order on Kansainvälisen olympiakomitean myöntämä tunnustus. Sitä on jaettu vuodesta 1975 pronssisena, hopeisena ja kultaisena.
Suomalaisista tunnustuksen ovat saaneet kultaisena Mauno Koivisto (1994) ja hopeisena Jukka Uunila (1982), Paavo Honkajuuri (1982), Kosti Rasinperä (1996), Matti Salmenkylä (1996), Paavo Komi (2001), Tapani Ilkka (2005), Peter Tallberg (postuumisti 2015.) sekä Risto Nieminen (2016).
Tunnustus on peruttu vuonna 2022 Vladimir Putinilta, Dmitri Tšernyšenkolta ja Dmitri Kozakilta.
Aiheesta muualla

Luettelo Olympic Order -tunnustuksen saaneista Olympedia (englanniksi)
Norjan naisasialiitto

| Norjan naisasialiitto> Norsk Kvinnesaksforening |
| --- | --- |
 Liiton logo
Perustettu:  1884
Perustaja:  Gina Krog, Cecilie Thoresen, Hagbard Berner
Päämaja:  Oslo
Toiminta-alue:  Norja
Puheenjohtaja:  Anne Hege Grung
Jäsenlehti:  Feministen
Aiheesta muualla
Sivusto
Infobox OKVirheellinen NIMI-arvo: 
Norjan naisasialiitto (norjaksi Norsk Kvinnesaksforening, lyh. NKF) on norjalainen puoluepoliittisesti sitoutumaton järjestö, joka työskentelee tyttöjen ja naisten ihmisoikeuksien edistämiseksi.
Historia

NKF:n toiminnan pohjana oli kuuden naisen perustama Skuld-niminen yhdistys. Se kampanjoi naisten kouluttautumisoikeuden puolesta ja sen ensimmäiseksi puheenjohtajaksi valittiin Norjan ensimmäinen ylioppilas Cecilie Thoresen. Skuld järjestäytyi syksyllä 1883.
Naisasialiitto perustettiin 28. kesäkuuta 1884. Sen ensimmäiseksi puheenjohtajaksi valittiin miespuolinen juristi ja toimittaja Hagbard Berner, joka toimi myöhemmin Oslon (silloin nimellä Christiania) pormestarina. Berner toimi virassa vain vuoden ja 1885 valittiin Anna Stang. Syynä Bernerin eroon olivat järjestön sisäiset ristiriidat koskien naisten äänioikeutta: Berner ehdotti äänioikeuden vaatimista ensin kuntavaaleissa ja sitten kaikissa vaaleissa, kun taas Stang halusi vaatia äänioikeutta saman tien samoilla ehdoilla miesten äänioikeuden kanssa.
NKF kampanjoi koulutuksen lisäksi myös naisten taloudellisen itsenäisyyden puolesta sekä prostituutiota ja lähisuhdeväkivaltaa vastaan. Vuoteen 1913 asti liiton tärkein asia oli kuitenkin saada naisille äänioikeus. Ensimmäiset ehdotuksen naisten äänioikeudesta ja siihen liittyvästä perustuslain muutoksesta tulivat käsiteltäviksi vuonna 1886, mutta äänioikeus naisille saatiin vasta vuonna 1913.
Toiminta

Liiton nykyinen puheenjohtaja on Anne Hege Grung. Ammatiltaan hän on teologi ja on tutkinut mm. uskontojen välistä dialogia ja naisten näkökulmaa.
Liiton toiminta näkyy edelleen erilaisina kampanjoina. Kun Norjan tasa-arvo- ja syrjimättömyysvaltuutettujen virat yhdistettiin vuonna 2006, NKF ilmaisi huolensa, jonka mukaan naisten asiat jäisivät nyt vähemmälle huomiolle. Liitolla paikallistoimintaa kolmella paikkakunnalla: Oslossa, Bergenissä ja Drammenissa. Liitto on Naisten Kansainvälisen Allianssin jäsenliitto.
Liiton päämaja sijaitsee osoitteessa Majorstuveien 39 Oslossa. Toimitilat olivat lahja nimettömäksi jääneiltä liiton jäseniltä.
NKF:n jäsenlehti on nimeltään Feministen. Se sai alkunsa vuonna 1887 nimellä Nylænde, ja nykyinen nimi on peräisin vuodelta 2015.
Liitto jakaa perustajiinsa kuuluneen Gina Krogin mukaan nimettyä Gina Krog -palkintoa, jonka saaja voi olla niin henkilö kuin järjestö, joka on tehnyt merkittävän panostuksen naisten asioiden edistämiseksi.
Kuvia

Nylænde-lehden logo vuonna 1901
NKF:n päämaja Oslossa
Liiton englanninkielinen logo
Aiheesta muualla

Liiton kotisivu
Liitto Facebookissa
Liitto Twitterissä
Aleksandr Bessmertnyh (hiihtäjä)

| Aleksandr Bessmertnyh |
| --- | --- |

Henkilötiedot
Syntynyt: 15. syyskuuta 1986 (ikä 38) Kemerovon alue, Neuvostoliitto
Uran tiedot
Pituus:  182 cm
Laji:  maastohiihto 
Maailmancup
Kaudet:  2009–2022
Paras sijoitus:  2.
Voitot:  0
Palkintokorokkeella:  5
 Tietolaatikko päivitetty 17. helmikuuta 2019 
| Mitalit> Maa:   Venäjä.Miesten maastohiihto. Olympialaiset  | Mitalit> Maa:   Venäjä.Miesten maastohiihto. Olympialaiset  | Mitalit> Maa:   Venäjä.Miesten maastohiihto. Olympialaiset  | Maa:   Venäjä> Miesten maastohiihto. |
| --- | --- | --- | --- |
|  Hopeaa | Sotši 2014 | 4×10 km |  |
| MM-kisat  | MM-kisat  | MM-kisat  |  |
|  Hopeaa | Lahti 2017 | 4×10 km viesti |  |
|  Hopeaa | Seefeld 2019 | 15 km (p) |  |
|  Hopeaa | Seefeld 2019 | 4×10 km viesti |  |
Aleksandr Andrejevitš Bessmertnyh (ven. Александр Андреевич Бессмертных; s. 15. syyskuuta 1986 Kemerovon alue, Neuvostoliitto) on venäläinen maastohiihtäjä, olympiamitalisti ja MM-mitalisti.
Hän edusti maataan vuoden 2014 talviolympialaisissa Sotšissa, jossa hän oli mukana miesten 4×10 kilometrin viestissä yhdessä Dmitri Japarovin, Aleksandr Legkovin ja Maksim Vylegžaninin kanssa. Joukkue sijoittui kilpailussa toiseksi ja pääsi näin juhlimaan olympiahopeaa. Samojen kisojen 15 kilometrin perinteisen hiihtotavan kilpailussa hän oli seitsemäs. Falunin MM-kilpailuissa 2015 hän sijoittui 50 kilometrin perinteisen kilpailussa kymmenenneksi. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa neljänneksi. Tämän jälkeen hän oli mukana voittamassa Venäjälle viestihopeaa. Seefeldin MM-kilpailuissa 2019 hän voitti hopeaa 15 kilometrin perinteisen hiihtotavan kilpailussa ja viesissä.
Alle 23-vuotiaiden MM-kilpailuissa 2009 Bessmertnyh sai hopeaa 30 kilometrin yhdistelmäkilpailussa ja pronssia 15 kilometrin vapaan hiihtotavan kilpailussa.
Maailmancupissa Bessmertnykh on kilpaillut vuodesta 2008 asti ja hänen parhaat henkilökohtaiset sijoituksensa ovat toiset sijat La Clusaz’n 15 kilometrin perinteisen hiihtotavan yhteislähtökilpailusta tammikuulta 2013, Toblachin perinteisen hiihtotavan 15 kilometrin kilpailusta joulukuulta 2015 ja Falunin 10 kilometrin perinteisen kilpailusta helmikuulta 2016. Kolmas hän on ollut Oslon 50 kilometrin perinteisen hiihtotavan yhteislähtökilpailussa maaliskuussa 2017 ja Cognen 15 kilometrin perinteisen kilpailussa helmikuussa 2019. Viestikilpailun hän on voittanut kaksi kertaa.
Bessmertnykh päätti hiihtouransa kauteen 2022.
Aiheesta muualla

Kuvia tai muita tiedostoja aiheesta Aleksandr Bessmertnyh (hiihtäjä) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nollanjakaja

Renkaan R alkiota a kutsutaan vasemmanpuoleiseksi nollanjakajaksi, jos R:ssä on nollasta poikkeava x siten, että ax = 0. Vastaavasti renkaan alkiota a kutsutaan oikeaksi nollan jakajaksi, jos R :ssä on nollasta poikkeava y, jolla ya = 0 .
Nollanjakaja on alkio, joka on vasen tai oikea nollan jakaja. Kaksipuolinen nollanjakaja on alkio, joka on sekä vasen että oikea nollan jakaja (nollasta poikkeava x, jolla ax = 0 voi olla eri kuin nollasta poikkeava y, jolla ya = 0).
Jos rengas on kommutoiva, niin vasemmat ja oikeat nollanjakaja ovat samat.
Kommutatiivinen rengas R on kokonaisalue, jos 0 on sen ainoa nollanjakaja mutta  R\neq \{0\}.
Esimerkkejä

Renkaassa  \mathbb {Z} /4\mathbb {Z} , jakojäännösluokka  {\overline {2}} on nollajakaja, koska  {\overline {2}}\times {\overline {2}}={\overline {4}}={\overline {0}} .
Kokonaislukujen renkaan  \mathbb {Z}  ainoa nollanjakaja on  0.
Nollasta poikkeavan renkaan nilpotentti elementti on aina kaksipuolinen nollanjakaja.
Renkaan idempotentti alkio  e\neq 1 on aina kaksipuolinen nollanjakaja, koska  e(1-e)=0=(1-e)e .
n × n-neliömatriisien rengas jonkin kunnan yli omaa nollasta poikkeavia nollanjakajia, jos n ≥ 2. Esimerkkejä nollan jakajista 2×2-matriiseilla (millä tahansa nollasta poikkeavalla renkaalla) näytetään tässä:
{\begin{pmatrix}1&1\\2&2\end{pmatrix}}{\begin{pmatrix}1&1\\-1&-1\end{pmatrix}}={\begin{pmatrix}-2&1\\-2&1\end{pmatrix}}{\begin{pmatrix}1&1\\2&2\end{pmatrix}}={\begin{pmatrix}0&0\\0&0\end{pmatrix}},  {\begin{pmatrix}1&0\\0&0\end{pmatrix}}{\begin{pmatrix}0&0\\0&1\end{pmatrix}}={\begin{pmatrix}0&0\\0&1\end{pmatrix}}{\begin{pmatrix}1&0\\0&0\end{pmatrix}}={\begin{pmatrix}0&0\\0&0\end{pmatrix}}.
Esimerkkejä > Yksipuolinen nollajakaja

Käsitellään rengasta (muodollisista) matriiseista {\begin{pmatrix}x&y\\0&z\end{pmatrix}} missä  x,z\in \mathbb {Z}  ja  y\in \mathbb {Z} /2\mathbb {Z} . Tällöin  {\begin{pmatrix}x&y\\0&z\end{pmatrix}}{\begin{pmatrix}a&b\\0&c\end{pmatrix}}={\begin{pmatrix}xa&xb+yc\\0&zc\end{pmatrix}} ja  {\begin{pmatrix}a&b\\0&c\end{pmatrix}}{\begin{pmatrix}x&y\\0&z\end{pmatrix}}={\begin{pmatrix}xa&ya+zb\\0&zc\end{pmatrix}}. Jos  x\neq 0\neq z, niin  {\begin{pmatrix}x&y\\0&z\end{pmatrix}} on vasen nollanjakaja jos ja vain jos  x on parillinen, koska  {\begin{pmatrix}x&y\\0&z\end{pmatrix}}{\begin{pmatrix}0&1\\0&0\end{pmatrix}}={\begin{pmatrix}0&x\\0&0\end{pmatrix}}, ja se on oikea nollanjakaja jos ja vain jos  z is parillinen (vastaavista syistä). Jos  x tai  z on  0, se on kaksipuolinen nollanjakaja.
Ominaisuuksia

Tarkastellaan n × n matriisia jonkin kunnan yli. Tällöin vasemmat ja oikeat nollanjakajat ovat samat ja ne ovat sama joukko kuin singulaarimatriisit. n × n-matriisien renkaassa kokonaisideaalialueen yli nollanjakajat täsmälleen ne matriisit, joiden determinantti nolla.
Vasen tai oikea nollan jakaja ei voi koskaan olla yksikköä, koska jos a on käännettävä ja ax = 0 jollekin nollasta poikkeavalle x lle, niin  0=a^{-1}0=a^{-1}ax=x, mikä on ristiriita.
Jos a ei ole vasen nollanjakaja, niin ax = ay tarkoittaa, että x = y.
Jos b ei ole oikea nollanjakaja, niin xb = yb tarkoittaa, että x = y.
Modulin nollanjakaja

Olkoon R kommutatiivinen rengas, olkoon M R-moduuli ja a R:n alkio. Sanotaan, että a on M -säännöllinen, jos "kertominen a:lla" eli  M\,{\stackrel {a}{\to }}\,M on injektiivinen, muutoin sanotaan, että a on M:n nollajakaja.
Tämän sivun alussa annettu määritelmä on tuon määritelmän rajoittuma tapaukseen M=R.
Aiheesta muualla

Zero divisor,  Encyclopedia of Mathematics, EMS Press, 2001 [1994]
Weisstein, Eric W. Zero Divisor. MathWorld.
Oranssilakki

| Oranssilakki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Hymenochaetales
Heimo::  Rickenellaceae
Suku::  Rikelakit Rickenella
Laji::  fibula
Kaksiosainen nimi
 Rickenella fibula  (Bull.) Raithelh. 
Katso myös
   Oranssilakki Commonsissa 
Infobox OKVirheellinen NIMI-arvo: 
Oranssilakki, aiemmin oranssinapalakki (Rickenella fibula) on kupera tai laakealakkinen nipukallinen oranssi sienilaji. Sen heltat ovat aluksi valkoiset ja vanhemmiten kellertävät. Sienen jalka on oranssinekeltainen. Sieni kasvaa tienvarsien sammalikoissa ja kallioilla ja kosteiden paikkojen kuten soiden sammalikoissa ja ruohikoissa. Se on koko Suomessa yleinen.
Paavo Lukander

Paavo Lukander  (s. 26. maaliskuuta 1961) on suomalainen kartanlukija, joka on lukenut nuotteja Toni Gardemeisterille.
Lukander on osallistunut 70 kilpailuun rallin MM-sarjassa. Ensimmäinen oli Suomen ralli 1996 ja viimeinen oli Katalonian ralli 2004. Paras sijoitus on kolmas Uuden-Seelannin rallissa 1999.
Norjan merivoimat

| Norjan merivoimat |
| --- | --- |
 Norjan merivoimien tunnus
Toiminnassa:  Perustettu vuonna 1814 (1509)
Valtio:  Norja
Puolustushaarat:  merivoimat
Osa joukkoa:  Norjan asevoimat
Tukikohta:  Bergen
Komentajat
Nykyinen komentaja:  kontra-amiraali Bernt Grimstvedt
Tunnettuja komentajia:  Peter Tordenskjold
Norjan laivaston lippu.
Norjan merivoimat (norj. Sjøforsvaret) on merialueen valvonnasta ja suojaamisesta vastaava puolustushaara Norjan asevoimissa. Merivoimiin kuuluvat laivasto, rannikkovartiosto ja merisotakoulut.
Laivasto

Laivasto (norj. Kysteskadren) muodostaa Norjan meripuolustuksen perustan. Sen tärkeimpänä tukikohtana on Haakonsvernin laivastotukikohta Bergenissä. 1. tammikuuta 2006 luodun uuden organisaation mukaan laivastoon kuuluu kuusi jaosta tai laivuetta:
fregattilaivue
miinalaivue
moottoritorpedovenelaivue
Rannikkojääkärijaos, jonka muodostavat rannikkojääkärit, taistelusukeltajat ja merijalkaväki
huoltojaos
Rannikkovartiosto

Rannikkovartiosto (norj. Kystvakten) vastaa Norjan merialueiden valvonnasta. Komentajan toimipaikkana on Oslo, ja merialueet on jaettu kahteen valvonta-alueeseen, joissa kummassakin on oma laivue. Pohjoisen merivalvonta-alueen laivue on sijoitettu Sortlandiin ja eteläisen Haakonsverniin Bergeniin.
Merisotakoulut

Merisotakoulut vastaavat kaikesta merivoimien koulutuksesta sekä varusmiehille että palveluksessa oleville. Peruskoulutusta annetaan Stavangeriin sijoitetussa koulutuskeskuksessa (KNM Harald Haarfagre), minkä jälkeen osa siirtyy päällystökoulutukseen ja merisotakouluun Laksevågiin Bergenin lähistölle. Lisäksi Haakonsvernin laivastoasemalla (KNM Tordenskjold) annetaan lisä- ja täydennyskoulutusta.
Arvoasteet

| Nato nimike | OF-10 | OF-9 | OF-8 | OF-7 | OF-6 | OF-5 | OF-4 | OF-3 | OF-2 | OF-1 | OF-1 | OF(D) | Student Officer |
| --- | --- | --- | --- | --- | --- | --- | --- | --- | --- | --- | --- | --- | --- |
|  (Muokkaa) | Ei vastaavuutta |  Admiral |  Viseadmiral |  Kontreadmiral |  Flaggkommandør |  Kommandør |  Kommandørkaptein |  Orlogskaptein |  Kapteinløytnant |  Løytnant |  Fenrik | Ei vastaavuutta |  |
| NATO nimike | OR-9 | OR-9 | OR-9 | OR-9 | OR-9 | OR-9 | OR-8 | OR-8 | OR-7 | OR-7 | OR-6 | OR-6 | OR-6 | OR-6 | OR-6 | OR-6 | OR-5 | OR-5 | OR-5 | OR-4 | OR-4 | OR-3 | OR-3 | OR-2 | OR-2 | OR-1 | OR-1 | OR-1 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Norja (Muokkaa) | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta | Ei vastaavuutta |  |  |  |  |  |  |  | Ei vastaavuutta | Ei vastaavuutta |  |  |  |
|  Norja (Muokkaa) |  |  |  |  |  |  |  |  |  |  |  |  |  |  |  |  | Kvartermester | Kvartermester | Kvartermester | Konstabel | Konstabel | Visekonstabel | Visekonstabel |  |  | Menig |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Forsvaret.no (norjaksi)
Abi Morgan

| Abi Morgan> Henkilötiedot |
| --- | --- |
Syntynyt: 1968  Cardiff, Wales
Ammatti:  käsikirjoittaja
Abi Morgan (s. 1968 Cardiff, Wales) on walesilainen elokuva- ja televisiokäsikirjoittaja sekä näytelmäkirjailija.
Morgan voitti vuonna 2013 Primetime Emmy-palkinnon parhaasta käsikirjoituksesta minisarjassa, televisioelokuvassa tai erikoisjaksossa televisiosarjasta The Hour. Vuonna 2014 Radio Times valitsi Morganin 30:n vaikutusvaltaisimman televisio- ja radioalalla toimivan naisen listalle.
Mikkelin teatterin ohjelmistossa on vuonna 2015 Morganin näytelmä Rakkauslaulu (engl. Lovesong), jonka on suomentanut Reita Lounatvuori.
Yksityiselämä

Abi Morgan on näyttelijä Patricia Englandin ja teatteriohjaaja Gareth Morganin tytär. Morgan syntyi Cardiffissa, mutta kasvoi Stratford-upon-Avonissa, Stoke-on-Trentissa ja Newcastle upon Tynessa.
Valikoitu tuotanto > Näytelmät

Skinned (1998)
Tender (2001)
Splendour (2000)
Lovesong (2011)
The Mistress Contract (2014)
Valikoitu tuotanto > Elokuvat

| Vuosi | Elokuva | Tehtävä | Huomautukset |
| --- | --- | --- | --- |
| 2007 | Brick Lane | käsikirjoittaja | Perustuu Monica Alin romaaniin |
| 2011 | Rautarouva | käsikirjoittaja |  |
| 2011 | Shame | käsikirjoittaja | Yhteistyössä ohjaaja Steve McQueenin kanssa |
| 2013 | The Invisible Woman – kielletty rakkaus | käsikirjoittaja |  |
| 2015 | Suffragette | käsikirjoittaja |  |
Valikoitu tuotanto > Televisio

| Vuosi | Televisiotuotanto | Tehtävä | Huomautukset |
| --- | --- | --- | --- |
| 1998 | Elämä käsissä | käsikirjoittaja | 3 jaksoa |
| 2002 | Murhajuttu | käsikirjoittaja | Televisioelokuva |
| 2004 | Seksiorjat | käsikirjoittaja | Televisioelokuva |
| 2006 | Tsunamin jälkeen | käsikirjoittaja |  |
| 2008 | White Girl | käsikirjoittaja | Televisioelokuva |
| 2010 | Royal Wedding | käsikirjoittaja | Televisioelokuva |
| 2011 | The Hour | käsikirjoittaja | Voitti Primetime Emmy-palkinnon |
| 2012 | Mustarastas laulaa | käsikirjoittaja | 2 jaksoa |
| 2015 | River | tekijä, käsikirjoittaja |  |
| 2018-2022 | Eroja ja avioeroja | tekijä, käsikirjoittaja |  |
Naapureina Madridissa

| Naapureina Madridissa> Aquí no hay quien viva |
| --- | --- |
Tyyli:  komedia
Kestoaika:  n. 90 minuuttia
Pääosissa:  Mariví Bilbao, José Luis Gil, Luis Merlo, Emma Penella, Fernando Tejero, Guillermo Ortega, Gemma Cuervo, Eduardo García, María Adánez, Daniel Guzmán, Laura Pamplona, Loles León
Alkuperämaa:   Espanja
Alkuperäiskieli:  espanja
Verkko:   Antena 3 (Espanja)   Yle TV1 (Suomi)
Esitetty:  7. syyskuuta 2003 – 6. heinäkuuta 2006
Tuotantokausia:  5
Jaksoja:  90 Luettelo jaksoista
Tuotanto
Tuottaja(t):  Tedy Villalba
Vastaava(t) tuottaja(t):  José Luis Moreno
Ohjaaja(t):  Laura Caballero, Juan Luis Iborra, Alberto Caballero
Käsikirjoittaja(t):  Iñaki Ariztimuño, Alberto Caballero, Daniel Deorador, David Abajo, David Fernández, Laura Caballero, Ramón Tarrés, David Deorador
Tuotantoyhtiö(t):  Miramón Mendi
Aiheesta muualla
Virallinen sivusto
IMDb
Naapureina Madridissa (Aquí no hay quien viva) on espanjalainen komediasarja, jonka tuotti Miramón Mendi. Sitä esitettiin Antena 3 -kanavalla viisi tuotantokautta vuosina 2003–2006. Sarja kertoo kuvitteellisen madridilaisen kerrostalon asukkaiden elämästä.
Naapureina Madridissa on yksi Espanjan televisiohistorian suosituimmista kotimaisista sarjoista. Katsotuin yksittäinen jakso oli 10. elokuuta 2006 esitetty kolmannen tuotantokauden jakso ”Érase un famoso”, jolla oli 8 484 000 katsojaa. Sarja ja sen näyttelijät palkittiin useilla ATV-, Fotogramas de Plata-, Ondas-, TP de Oro- ja Espanjan näyttelijäliiton palkinnoilla. Sen formaattiin perustuvia sarjoja on tehty muun muassa Portugalissa, Kolumbiassa, Argentiinassa, Meksikossa, Kreikassa ja Ranskassa.
Antena 3:n kilpailija Telecinco osti osan tuotantoyhtiö Miramón Mendin osakkeista vuonna 2006, mikä johti sarjan lopettamiseen. Miramón Mendi on sittemmin luonut Telecincolle uuden sarjan La que se avecina, jossa on samanlainen teema ja pääosin samat tekijät kuin alkuperäisessä sarjassa.
Suomessa Yle TV1 on esittänyt sarjaa kesällä 2010 ja 2011. Kesällä 2011 sarja alkoi alusta ja koko sarja näytettiin yksi jakso päivässä 10.6.–7.9.2011. Viimeisin uusintakierros alkoi 1.6.2014 Yle Areenassa.
Juoni

Sarja alkaa kaikkien hahmojen esittelyllä. Talon osoite on Desengaño 21. Talossa on yhteensä kuusi varsinaista asuntoa, ullakko sekä talonmiehen huone (Porteria), joka on jätehuoneen tilalle tehty asunto. Lisäksi rakennuksessa on Pacon omistama videovuokraamo sekä eräs muu liike.
Alakerrassa on talonmiehen huone. Talonmiehenä toimii Emilio. Hän on hieman yksinäinen, kunnes hänen isänsä muuttaa eron vuoksi Emilion luokse asumaan. Emilio on-off-suhteessa Belenin kanssa. Asunnoista erillään toimii videovuokraamo, jonka omistaa Paco. Paco joutuu välillä asumaan videoklubilla, koska hänen rahansa eivät riitä vuokraan. Lisäksi rakennuksessa toimii pankki (Santander), joka ei ole merkittävässä roolissa sarjan aikana.
Ensimmäisessä kerroksessa asuvat Marisa ja Vicenta, jotka ovat eläkeläissiskokset. Marisa on katkera, tupakanhimoinen vanha mummo jonka aviomies Manolo jätti vuosia sitten. Vicenta puolestaan on höperö vanhapiika, joka unelmoi pääsevänsä vielä joku päivä irti naimattomuudestaan ja neitsyydestään. 1B:ssä asuu Mauri ja Fernando, homopariskunta, joka kamppailee seksuaalisen suuntautumisen kanssa sarjan alussa. Mauri on toimittaja ja Fernando lakimies. Talon väki kääntyy virkavaltaa tarvitsevissa asioissa Fernandon puoleen.
Toisessa kerroksessa asuu asukasyhdistyksen puheenjohtaja Juan Cuesta perheineen. Juanin vaimo Paloma on kotirouva, joka haaveilee omakotitalosta ja omasta uima-altaasta ja muutenkin ylellisestä elämästä, mikä selittää hänen kateutensa yläkerran "hienohelma" Lucíaa kohtaan. Juan on koulussa liikunnanopettajana, sekä hän toimii asukasyhdistyksen puheenjohtajana. Juanilla ja Palomalla on kaksi lasta; Jose Miguel ja Natalia. Josemi on 11-vuotias poika, jota kiinnostaa videopelit ja videovuokraamossa muiden talon miesten kanssa roikkuminen. Natalia on itsekäs ja kaveripiireissä suosittu tyttö, joka kapinoi usein vanhempiaan vastaan. Cuestojen lisäksi toisessa kerroksessa asuu Concha ja Armando. Concha on kärtty, vanha kyylääjämummo. Concha on myös Alician ja Belenin vuokranantaja. Armando on Conchan poika. Armando on töissä pankissa ja hän ravaa joka ilta baareissa juoksemassa naisten perässä. Hänellä on kaksi lasta, Daniel ja Rebeca. Hän on eronnut vaimostaan. Myöhemmin Armando muuttaa pois ja Concha muuttaa ystäviensä Marisan ja Vicentan luokse alakertaan.
Kolmannessa kerroksessa asuu Lucía ja Roberto. Lucía on varakkaasta perheestä ja hänellä on tyylikäs ja viimeisen päälle oleva koti. Roberto tulee taas keskiluokkaisesta perheestä, joten hän on välillä hieman vaatimaton. Myöhemmin Lucía ja Roberto eroavat ja Roberto muuttaa talon ullakolle. Kolmannessa kerroksessa asunto 3B:ssä asuvat Alicia ja Belen. Alicia on tälläytynyt pikkuprinsessa, joka vaihtaa poikaystävää kuin sukkia. Belen on ahkera, mutta hänellä puolestaan ei mene miesrintamalla yhtä hyvin kuin Alicialla. Belen on-off-suhteessa talonmies Emilion kanssa. Belen saa maksaa vuokran aina itse, koska Alicialla ei ole rahaa ja hän on hyvin nirso työn suhteen eli työ ei saa olla mikä tahansa hanttihomma.
Ullakolla ovat asuneet Roberto, Andrés, Pablo ja Paco.